Pengalamanku Njajan Nang Angkringan Baloeng Gajah | Pengalamanku Njajan Nang Angkringan Baloeng Gajah – LALANG UNGU
Home
Perihal
LALANG UNGU
Ruang berbagi pengalaman dan manfaat
Pengalamanku Njajan Nang Angkringan Baloeng Gajah
January 11, 2024 by mechtadeera | 10 Comments
Konco Lalang Ungu, piye kabare? Rak yo podho sehat kabeh to? Muga-muga ing dina Kemis tanggal kaping 11 wulan Januari iki kabeh konco tansah Saras lair batin. Aamiin..
Eh, wektu kok rumangsaku cepet nemen lumakune ya.. Kaya nembe wingi dho rame-rame perayaan ganti taun, lha kok moro-moro wis tanggal 11 Januari! 😁
Oya kanca, ing dina Kemis iki aku arep crita pengalamanku njajan nang Angkringan Baloeng Gajah, nalika preinan taun anyar wingenane kae. Critaku nganggo basa Jawa yo kanca, amarga pengen melu nguri-uri budhaya Jawa ing Kamis Jawi iki.
Kanca Lalang Ungu wis tau ngerti Angkringan Baloeng Gajah sing arep tak critaake iki?
Pengalamanku Njajan Nang Angkringan Baloeng Gajah
Bagiyan samping ABG saka parkiran motor
Panggonane Angkringan Baloeng Gajah
Angkringan Baloeng Gajah iku jeneng salah siji panggonan kulineran kang dununge ing Kab Semarang. Alamat lengkape yoiku ing Ngentaksari, Candirejo Kec Tuntang.
Iku pancen dudu panggonan maem sing anyar/nembe diresmeake. Wis dibuka kawit taun 2019, sempat tutup taun 2020 amarga pandemi nanging akhire dibuka maneh sekitar tahun 2021. Dadi yo wis lumayan suwe Jane, nanging aku nembe mrana sepisan wingi kuwi. Ketinggalan sepur..hehe ..
Wingenane kae aku mrono karo mbakku lan ponakan (keluarga Semarang). Sengaja mangkat saka omah Tegalsari sekitar jam 11-an, njagani mbokan dalan rame/macet (merga isih suasana perayaan taun anyar), nanging jebule lalu lintas arah Semarang-Salatiga lancaaar…
Nalika krungu sepisanan jenenge panggonan iku, aku sempat mikir. Kok jenenge unik . Angkringan Balung Gajah, apa bentuke angkringan kaya Gajah, utawa ono jenis masakan saka balung-balungan??? Iku sing dadi pitakonan njero atiku.
Watara 15 menit saka exit toll Bawen, aku wis tekan panggonan sing dituju. Alhamdulillah gampang golekane lan ora kesasar sanajan mung nganggo arahan google map. Mung sakwise metu saka dalan gede ngarah panggonan ABG iki, dalane rada sempit, kanggo pethukan mobil saka ngarep rada pas-pasan.
Swasana Ing Angkringan Baloeng Gajah
Lokasine pinggir dalan kampung, adhep-adhepan sawah. Wah, eman wektu iku pas sawahe durung kabeh tandur dadi ora pati apik sesawangane. Aku mbayangke yen pas sawah sekitar iku parine ledhung-ledhung, endah apike sesawangan sekitar angkringan iku: sawah ijo royo-royo nganggo latar mburi birune gunung lan putihe mega ing langit 😍
Eman, parine nembe tandur, durung ketok apike sawah..hehe..
Ohya ..jenenge ki pancen angkringan, nanging ojo mbayangke kaya angkringan sing ana ing pinggir-pinggir dalan nganggo gerobag ngono kae ya … Angkringan siji iki beda. Konsep-e angkringan modern: rumah makan a la prasmanan.
Dalan mlebu ABG saka arah parkiran
Yen nang gerobag angkringan penyajian panganane didhasarke/digelar nang nduwur meja gerobag, nang Angkringan Baloeng Gajah iki ono Joglo sing isine meja-meja kebak panganan. Ono sega lan macem-macem lawuhane, digelar nduwur meja dadi sing arep maem bisa milih-milih dhewe kekarepane.
Sakwise milih opo sing dikarepake banjur mbayar nang kasir sisan karo pesen ngombe. Pilihan ombe uga akeh, ora mung teh utawa jeruk thok. Ono macem-macem liyane, es dawet lan es degan uga bisa dipesen nang kene.
Nah, sakwise mbayar banjur golek meja sing arep dinggo maem. Bisa milih lesehan utawa pinarak kursi. Bisa uga milih nang joglo utawa nang bagiyan outdoor alias pinggir ndalan tanpa payon.
Panggonan maem nang Angkringan Baloeng Gajah (Fotone Chris Arsen saka Google)
Aku milih nang njero joglo, soale pas mrono wingi kae awan, panase ngenthang-ngenthang. Ora sanggup milih panggonan sing tanpa payon… Bisa-bisa ora sida maem malah semaput! haha…
Sing Dimaem Nang Angkringan Baloeng Gajah
Ati-ati…prasmanane bisa marakke kalap! 😁
Terus terang wingi kae aku, mbakku karo ponakanku rodo akeh pesene maeman. Lha piye…nyawang macem-macem Sega lan lawuhan sing didhasarke kok langsung lapar mata alias langsung pengen njupuk ika-iku. Untung wae isih bisa ngerem pepinginanku, merga kelingan wates kemampuan weteng tur wedi mubazir..hehe..
Akhire aku pesen sega putih nganggo lawuh Ndog Ceplok + Brongkos + Oseng Godhong Kates. Mbakku pilih Sega lawuhane Buntil, Sate Lilit, Baceman Tahu. Ponakanku awale mung pesen Sega Krawu + sate kulit+ pepes Ndog asin. Njuk weruh Sop Iga kok pengen, akhire pesen iku uga. Mimike pesen Es Kampul, Es Degan, Lemon Tea, Es Campur karo Es Jeruk.
Sebagiyan menu sing dipesen wingi ing ABG
Piye rasane?
Enaaak.. Kabeh menu sing tak pesen alhamdulilah rasane cocok karo seleraku, dadi kanggoku nikmat kabeh. Brongkose pas legi-gurihe, ora marakke neg. Oseng Dhong Katese yo manteb. Rada pedhes ning ora banget dadi aku isih bisa maem. Mbakku karo ponakanku uga ngalem rasane masakan sing dipesen wingi kae. Terutama Sop Igane. Daginge lembuuut…maknyuus tenan!
Kesanku Njajan Nang Angkringan Baloeng Gajah
Kesimpulane, njajan nang Angkringan Baloeng Gajah wingi kae maremake. Sanajan aku isih durung mangerteni asal usule jeneg Balung Gajah 🙂
Panganan lan omben akeh pilihane lan rasane enak, cocok karo seleraku. Penyajian karo pelayanane apik, resik lan cepet. Panggonan maem yo akeh pilihane, bisa lesehan utawa nganggo meja kursi. Masalah rego, menurutku yo relatif murah. Cucuk karo rasa lan suasanane. Wong telu wingi kae (pesenan luwih saja 10 macem) mung entek satus punjul sithik.
Nek perkara sesawangan rada kurang menurutku. Wektu aku njajan wingi kae pancen ora pati istimewa alias biasa wae, mungkin yen pas wayah esuk/sore luwih apik merga ora pas ngenthang-ngenthang puanase..hehe..
Kena dibaleni maneh ora?
Kena dibaleni. Aku malah ngrencana karo mbakku, kapan-kapan pengen mrene maneh pas wayah sawahe ketok apik ledhung-ledhung… Penasaran uga pengen nyoba menu-menu liyane, hehe…
Kanca Lalang Ungu, sakmene dhisik yo crita pengalamanku njajan nang Angkringan Baloeng Gajah. Ana kanca sing wis tau mrene uga? Piye pengalamane? Yuk, critaake Nang kolom komen yaa… Matur nuwun…
Categories: jalan-jalan, makanan, Nguri-uri basa jawa | Tags: Angkringan Baloeng Gajah, angkringan modern, Kuliner Jawa Tengah, Kuliner Semarang, Wisata Kuliner Kab Semarang | Permalink
10 Comments
Leave a reply →
Leave a Reply Cancel reply
Required fields are marked *.
Message *
Name *
Email *
Website
Save my name, email, and website in this browser for the next time I comment.
← Previous Post
Next Post →
Notes from Mecca ( Memoar- Feb 2014 )
Meta
Log in
Entries feed
Comments feed
WordPress.org
Kumcer “Tentang Mimpi dan Kaca Yang Telah Pecah” (Pebruari 2015)
Archives
Archives Select Month February 2024 January 2024 December 2023 November 2023 October 2023 September 2023 June 2023 May 2023 March 2023 February 2023 January 2023 December 2022 November 2022 October 2022 September 2022 August 2022 July 2022 June 2022 May 2022 April 2022 March 2022 February 2022 January 2022 December 2021 November 2021 October 2021 September 2021 August 2021 July 2021 June 2021 May 2021 April 2021 March 2021 February 2021 January 2021 December 2020 November 2020 October 2020 September 2020 August 2020 July 2020 June 2020 May 2020 April 2020 March 2020 February 2020 January 2020 December 2019 November 2019 October 2019 September 2019 August 2019 July 2019 June 2019 May 2019 April 2019 March 2019 February 2019 January 2019 December 2018 November 2018 October 2018 September 2018 August 2018 July 2018 June 2018 May 2018 April 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 July 2016 May 2016 April 2016 March 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015 December 2014 November 2014 October 2014 September 2014 August 2014 July 2014 June 2014 May 2014 April 2014 March 2014 February 2014 January 2014 December 2013 November 2013 October 2013 September 2013 August 2013 July 2013 June 2013 May 2013 April 2013 March 2013 February 2013 January 2013 December 2012 September 2012